R-M269 haplotalde

R-M269 haplotaldea Y kromosomaren giza-haplotalde bat da, R1b haplotaldearen subkladoa, M269 markatzailedun nukleotido bakarreko polimorfismoa duena. Lehenago R1b1a1b gisa sailkatzen zen. Aurkitutako alerik zaharrena Kaukasoaren iparraldekoa da.

R-M269 bereziki garrantzitsua da Mendebaldeko Europako historia genetikoa aztertzeko garaian, Europako haplotalderik ohikoena baita. Ekialde-Mendebalde norabidean bere frekuentzia handitzen du, Poloniako %22,7 tik Galesko %92,3ra. Europan 110 milioi gizonezkok duten haplotaldea da, eta uste da orain dela 4.000 eta 10.000 urte artean sortu zela. 

 Jatorria eta hedapena 
Orain dela 5.000 urte inguru Yamnaya kulturako kideak hedatzen hasi ziren Estepa pontikotik ekialdera zein mendebaldera. Erdialdeko Europara iristean, %50 estepa pontiko eta %50 Erdialdek Europa diren populazioak sortu ziren, eta horiek mendebalderantz jarraitu zuten. Iberiar penintsulara iristerako, biztanlerian %30-50 artean Erdialdeko Europa eta, beraz, %15-25 inguru estapario ziren populazioak nabarmen hedatu ziren. Baina alde nabarmen bat dago: Y kromosoma soilik aztertuta, iberiar penintsulan aztertutako 82 gizonezkotik 80 R1b-M269 haplotaldekoak dira, Euskal Herrian ere gertatzen den fenomeno bat, garai horretako hainbat arrastok erakusten duten bezala. Hau da, Brontze Aroko gizonen arbasoen artean populazio lokala zein Erdialdeko Europakoa zegoen, baina aitaren aldetik ia guztiek zuten Erdialdeko Europako arbaso bat, edo orain dela 5.000 urte estepa pontikoan bizi zen norbait. Horren zergatia ez dago argi, baina baliabide ugariko sistema patrilineal batekin lotuko litzateke.

 Erreferentziak 

 Kanpo estekak 

Kategoria:Europako Neolitoa
Kategoria:Europako historia genetikoa
Kategoria:Giza Y-DNA haplotaldeak